9. ΒΑΣΙΛΙΚΟΝ ΔΙΑΤΑΓΜΑ της 29 Ιουλ/12 Σεπτ. 1938 Περί συνθέσεως του προσωπικού και αρμοδιότητος του σηροτροφικού Εργαστηρίου. Έχοντες υπ’ όψιν το άρθρ. 12 του υπ’ αριθ. 721 του 1937 Α. Νόμου «περί τροποποιήσεως και συμπληρώσεως διατάξεών τινων του Α.Ν. 574/1937 «περί οργανισμού του Υπουργείου Γεωργίας» και την υπ’ αριθ. 372/1938 σύμφωνον γνωμοδότησιν του Συμβουλίου Επικρατείας, αποφασίσαμεν και διατάσσομεν. Σελ. 688 Άρθρ.1.-Το δυνάμει του Νόμ. 513 του 1914 ιδρυθέν και συμφώνως τω άρθρ. 12 του υπ’ αριθ. 721 του 1937 Α. Νόμου διατηρούμενον Σηροτροφικόν Εργαστήριον υπάγεται εις τας Γενικάς διατάξεις περί των Σταθμών Ερεύνης εξαρτώμενον απ’ ευθείας εκ της Υπηρεσίας Γεωργικών και Οικονομικών Μελετών. Άρθρ.2.-Σκοπός του Σηροτροφικού Εργαστηρίου είναι: 1.Ο καθορισμός των καταλληλοτέρων δι’ εκάστης σηροτροφικήν περιφέρειαν κουκουλίων εκ καθαρών φυλών και διασταυρώσεων. 2.Η δια διαλογής εκκαθάρισις των εν τη Χώρα εκτρεφομένων φυλών. 3.Η διάθεσις μεταξοσπόρου μελετηθεισών καθαρών φυλών και διασταυρώσεων εις τους σποροπαραγωγούς. 4.Η μελέτη εκτός των εαρινών και θερινών και φθινοπωρινών εκτροφών. 5.Η μελέτη των νόσων του μεταξοσκώληκος και η μελέτη διαφόρων συστημάτων εκτροφής. 6.Η δημοσίευσις δια της αρμοδίας υπηρεσίας επιστημονικών σηροτροφικών εργασιών ως και η έκδοσις εκλαϊκευτικών βιβλιαρίων σηροτροφίας και σηροτροφικών οδηγιών. 7.Η τεχνολογική εξέτασις των κουκουλίων και μετάξης. 8.Ο καθορισμός υγρασίας, ελαστικότητος, αντοχής κλπ. μετάξης. 9.Η μελέτη διαφόρων ποικιλιών της μορέας και του τρόπου καλλιεργείας αυτών. 10.Ο καθορισμός θρεπτικής αξίας μορεοφύλλων διαφόρων περιφερειών και διαφόρων ποικιλιών. 11.Ο εργαστηριακός έλεγχος της εγχωρίου μεταξοσποροπαραγωγής και ο των έξωθεν εισαγομένων μεταξοσπόρων. 12.Καταρτισμός συλλογών και πάσα άλλη τυχόν εργασία ήτις ήθελε ανατεθή αυτώ δι’ αποφάσεως του Υπουργού της Γεωργίας δημοσιευομένης εις την Εφημερίδα της Κυβερνήσεως. Άρθρ.3.-Το Προσωπικόν του Σηροτροφικού Εργαστηρίου αποτελείται: 1.Εξ ενός διευθυντού γεωπόνου αποφοίτου Ανωτέρας Γεωπονικής Σχολής με σχετικήν ειδίκευσιν από βαθμού Τμηματάρχου Β΄ τάξεως μέχρι και Διευθυντού Β΄ τάξεως. 2.Εξ ενός Επιμελητού αποφοίτου Ανωτέρας ή Μέσης Γεωργικής Σχολής έχοντος πενταετή τουλάχιστον προϋπηρεσίαν εις σηροτροφικήν κρατικήν υπηρεσίαν με βαθμόν μέχρι και εισηγητού. 3.Εκ δύο Επιμελητών εργαστηρίου ερεύνης αποφοίτων ανωτέρων σηροτροφικών Σχολών από του βαθμού Γραμματέως Β΄ τάξεως μέχρις Εισηγητού. 4.Εξ ενός γραφέως ή δακτυλογράφου. 17.Θ.ξ.9 Σηροτροφία 5.Εκ δύο τεχνιτών, τακτικών εργατών ή φυλάκων. 6.Εξ ενός υπηρέτου επί βαθμώ κλητήρος Β΄ ή Α΄ τάξεως. Εις την σύνθεσιν του προσωπικού του Σηροτροφικού Εργαστηρίου περιλαμβάνονται και οι κατά το άρθρ. 34 του Νόμ. 513 του 1914 ως ετροποποιήθη υπό του άρθρ. 24 παρ. 8 Νόμ. 4856 του 1930 προβλεπόμενοι έκτακτοι μικροσκόποι και ειδικοί τεχνίται περί την σποροποιΐαν. Οι έκτακτοι ούτοι μικροσκόποι δύνανται να χρησιμοποιώνται εις εξωτερικάς σηροτροφικάς υπηρεσίας κατόπιν αποφάσεως του Υπουργού της Γεωργίας. Κατά τον χρόνον σκαφής και περιποιήσεως μορεώνων, εκτροφής, μεταξοσποροπαραγωγής, αναπωνίσεις κλπ. προσλαμβάνεται παρά του Διευθυντού του Σηροτροφικού εργαστηρίου ο αναγκαίος αριθμός εργατών. Άρθρ.4.-Κατά την πρώτην εφαρμογήν του παρόντος η Διεύθυνσις του Εργαστηρίου δύναται να ανατεθή και εις έτερον ανώτερον τεχνικόν υπάλληλον της Υπηρεσίας Γεωργικών και Οικονομικών Μελετών. Τον Διευθυντήν απόντα ή κωλυόμενον αναπληροί ο Επιμελητής γεωπόνος. Άρθρ.5.-Το πρόγραμμα των εργασιών του Σηροτροφικού Εργαστηρίου καταρτίζεται καθ’ έκαστον έτος εντός του μηνός Ιανουαρίου υπό του Διευθυντού αυτού υποβάλλεται εις την προϊσταμένην του Υπηρεσίαν και εγκρίνεται υπό του Υπουργού της Γεωργίας. Εις τον Ημέτερον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 